作者:劉唐卿
標題:降桑椹蔡順奉母・駐馬聽
內容:幼小輕年，腹內孤窮學問淺。(殿頭官雲)久聞賢士廣覽詩書，堪為輔弼之臣也。(正末唱)你不勞掛念，我是個白衣人怎到得玉階前？(殿頭官雲)說賢士文勝顏回，孝越曾參也。(正末雲)大人，小人怎敢比先賢古人也？(唱)鸞鳴勝似鵲聲喧，鳳飛比雁先騰遠。我自言小生腹空虛，怎敢比高儒選？(殿頭官雲)蔡秀才，你與延岑廝見者。(二人做見科)(正末雲)呀、呀，哥哥，受您兄弟兩拜。(做拜科，雲)您兄弟多虧哥哥，在聖人跟前舉薦。若不是哥哥，小生焉能得到此也？(延岑雲)不敢。雖是某舉薦，況賢弟忠孝雙全，名播於朝。據賢弟胸懷錦繡，口吐珠璣，乃翰林之魁首，堪可國家任用。今日崢嶸，方稱賢弟之志也。(正末雲)多謝了哥哥抬舉也。(殿頭官雲)蔡秀才，當日你母親不安，冬寒天氣，思想桑椹子食用，你可怎生得桑椹子來？你說一遍，我試聽者。(正末唱)。